דן פרץ

דני (דן) פרץ (1942 – 31 ביולי 2019) היה מהנדס ישראלי. חתן פרס ביטחון ישראל לשנת 2003. עסק בפיתוח מערכות טילים מגוונות במסגרת מיזמים בתעשייה הצבאית, ברפאל, בתעשייה האווירית ובמשרד הביטחון.

ביוגרפיה
פרץ השלים תואר ראשון ושני בטכניון וב־1971 קיבל תואר דוקטור במדעים מאוניברסיטת וושינגטון בסנט לואיס, ארצות הברית.

במסגרת עבודתו בתעשייה האווירית במפעל מלמ שימש פרץ כראש פרויקט החץ.

פרץ כיהן כסמנכ"ל מו"פ בתעש מערכות במשך 14 שנה, וחלק מפעילותו עסקה בפיתוחים הקשורים לטיל נגד טילים, עוקץ פלדה, והחץ.

פרץ שימש כראש מנהלת פיתוח טילים (מנפ"ט) במשרד הביטחון. מנהלת פיתוח טילים במשרד הביטחון אחראית על פרויקטים ארוכי טווח שבהם מעורבות מנהלת פיתוח אמצעי לחימה ותשתיות (מפא"ת) במשרד הביטחון והתעשיות הביטחוניות הישראליות. מנפ"ט היא במעמד של אגף במשרד הביטחון.

פרץ זכה בפרס דוד ישראל הבינלאומי למצוינות בפיתוח טילים המוענק על ידי מנהלת ההגנה מפני טילים של ארצות הברית, האיגוד המקצועי של מהנדסי האווירונאוטיקה והחלל האמריקאי והנהלת הכנס הבינלאומי להגנה נגד טילים בליסטיים. בשנת 2003 זכה פרץ בפרס ביטחון ישראל על תרומתו לפיתוח טיל החץ.

קישורים חיצוניים
 עמי רוחקס דומבה, דני פרץ הלך לעולמו: "מהאבות המייסדים של פרויקט החץ", אתר israeldefense, 1 באוגוסט 2019

הערות שוליים

זוכי פרס ביטחון ישראל
מהנדסים ישראלים
בוגרי הטכניון - מכון טכנולוגי לישראל
בוגרי אוניברסיטת וושינגטון בסנט לואיס
ישראלים שנולדו ב-1942
ישראלים שנפטרו ב-2019